「唧牙膏式」晒婚禮花絮 麥明詩捱轟道歉
「十優港姐」麥明詩與飛機師老公盛勁為上月開始展開馬拉松式婚禮,圓滿結束後,連日來不斷在社交網以「唧牙膏式」分享婚禮的相片和點滴。明明是開心事值得獲祝福,但卻惹來網民反感指她博見報,反問她:「晒夠未?」、「見好就收啦」。由於留言來勢洶洶,麥明詩出Po致歉:「冇辦法呀,好多朋友同Sponsor(贊助)要多謝,我諗要Po多一個禮拜到啦,忍忍。」
有網友更寸爆指「真係準備講到聖誕節」,麥明詩再發長文「救火」:「Sorry真係唔想Po咁多嘢阻住大家咁,只不過真係有唔少品牌同埋朋友要多謝番。之前亦都希望應使則使、可慳則慳(幫盛生慳!)所以拜託大家忍耐一下。」不過,亦有網友關心她,問到:「咁忙,幾時得閒洞房?」麥明詩親回:「真係幾忙。」